Sortida a Platja d’Aro de l’AA VV del Barri Bonavista per començar a gaudir del Carnestoltes - vilanovainformacio.cat - Portal de Comunicació de Vilanova del Camí
L’Associació de Veïns del Barri Bonavista ha preparat un viatge per gaudir del Carnaval. S’avancen, però, a la celebració i aniran el cap de setmana del 15 i 16 de febrer fins a Platja d’Aro per gaudir d’un cap de setmana ben festiu, amb concurs de disfresses inclós
Imatge de AA VV Bonavista
El viatge inclou el desplaçament en autocar, l’estada en un hotel de 4 estrelles en habitació doble i pensió completa. A més, el primer dia aniran també fins a la ciutat veïna de Palamós, per gaudir d’un passeig en aquest poble típicament marítim. I dissabte a la nit, després del sopar, podran participar d’un concurs de disfresses.
El preu de tot plegat és de 95 € per persona i les inscripcions es poden fer als telèfons de contacte que ha facilitat l’associació de veïns: 618 945 194 o 629 568 317. La data màxima per apuntar-se és el dia 10 de febrer.
La sortida compta amb la col·laboració del Servei de Cultura de l’Ajuntament vilanoví.